Hy het die behoefte aan ’n stem vir Northam geïdentifiseer en het op 18 September 2018 voortgegaan om die Northam Belastingbetalers Vereniging (NBBV/NRPA) op die been te bring. Tydens die Lootsvergadering is hy as voorsitter verkies, ’n posisie wat hy steeds vervul.
Gedurende Maart 2020 het hy uit diens van Northam Toyota getree en sy eie besigheid, DCD Autoden and field service te bedryf. Dit was juis op die stadium dat die Covid-19 inperking aangekondig is, geen goeie tyd om ’n nuwe besigheid te begin nie.
David sê dit het maar moeilik gegaan maar die besigheid het oorleef en dit gaan nou goed. Met Charline deeglik hierby betrokke, hanteer sy die skedule en afsprake vir DCD Autoden, maar die belangrikste, sê David, sy is die beste ma vir hul meisiekind.